Gerb.Tėveliai,

Informuojame, kad 2020 m. rugsėjo 1 d. įsigalioja Lietuvos Respublikos socialinės paramos mokiniams įstatymo nuostata dėl **VISUOTINIO** **priešmokyklinukų ir pirmokų** nemokamo maitinimo, pagal kurią **nuo 2020 m. rugsėjo 1 d. mokiniai, kurie mokosi** visose mokyklose, įskaitant nevalstybines mokyklas ir darželius, **pagal priešmokyklinio ugdymo programą (toliau - priešmokyklinukai) ar pagal pradinio ugdymo programą pirmoje klasėje (toliau - pirmokai), įgyja teisę į nemokamus pietus, nevertinant šeimos pajamų.** Šią teisę įgyja ir globojami vaikai, todėl dėl nemokamo maitinimo mokiniams gali kreiptis ir vienas iš vaiko globėjų.

 Kad pirmokui ar priešmokyklinukui būtų skirti **nemokami pietūs** naujais 2020/2021 mokslo metais, tėvai (globėjai) turi pateikti prašymus. Prašymus galima pradėti teikti jau **nuo 2020 m. liepos 1 d.**

**Užpildytą prašymą-paraišką gauti socialinę paramą mokiniams (SP-11(A) forma)** galima pateikti **Vilniaus miesto savivaldybės administracijos Socialinių išmokų skyriui arba mokyklos**, kurioje mokinys mokosi, **administracijai**. Mokyklos administracija gautą pareiškėjo užpildytą prašymą-paraišką ne vėliau kaip kitą darbo dieną perduoda Socialinių išmokų skyriui paštu arba elektroninėmis ryšio priemonėmis (elektroninėmis priemonėmis teikiamas prašymas turi būti pasirašytas kvalifikuotu elektroniniu parašu arba suformuotas elektroninėmis priemonėmis, kurios leidžia užtikrinti teksto vientisumą ir nepakeičiamumą).

**LABAI prašome** tėvelių, kad jie teiktų ne popierinius prašymus, o juos pildytų elektroniniu būdu per Socialinės paramos šeimai informacinę sistemą [www.spis.lt](http://www.spis.lt):

* **Prašymo-paraiškos gauti mokinių nemokamą maitinimą nevertinant pajamų SP-11 (A) forma.**

**Atkreipiame dėmesį, kad asmenys, besikreipiantys į Socialinių išmokų skyrių, nuo 2020 m. birželio 1 d. aptarnaujami adresu Kauno g. 3 tik iš anksto užsiregistravus telefonu 8 700 35545 ir tik tais klausimais, kurių neįmanoma išspręsti nuotoliniu būdu.**

**Prašymus-paraiškas galima teikti šiais būdais:**

- el. būdu per Socialinės paramos šeimai informacinę sistemą [www.spis.lt](http://www.spis.lt) ;

- prisijungus <https://paslaugos.vilnius.lt> → Socialinės išmokos ir pasirinkus paslaugą [Socialinės paramos mokiniams skyrimas](https://paslaugos.vilnius.lt/service-list/Socialines-paramos-mokiniams-skyrimas-) užpildyti prašymo formą, pasirašyti ir skenuotą (nufotografuotą) dokumentą atsiųsti el. paštu [sis@vilnius.lt](mailto:sis@vilnius.lt);

- telefonu 8 700 35545 (prašymą besikreipiančio asmens vardu užpildys specialistas);

- siųsti adresu Kauno g. 3, LT-01314 Vilnius.

Raštus ir paklausimus galima teikti el. p. [sis@vilnius.lt](mailto:sis@vilnius.lt), taip pat per elektroninio pristatymo sistemą ([epristatymas.post.lt](http://epristatymas.post.lt" \t "_blank)) arba siųsti adresu Kauno g. 3, LT-01314 Vilnius.

Daugiau informacijos apie nemokamą mokinių maitinimą:

• paskambinus Socialinių išmokų skyriaus bendruoju telefonu **8 700 35545;**

• Lietuvos Respublikos socialinės paramos mokiniams įstatymas (2006-06-13, Nr. X-686);

• Vilniaus miesto savivaldybės tarybos 2019-06-19 sprendimas Nr. 1-94 „Dėl socialinės paramos mokiniams teikimo Vilniaus miesto savivaldybėje“;

• Vilniaus miesto savivaldybės administracijos direktoriaus 2019-06-26 įsakymas Nr. 30-1618/19 „Dėl Socialinės paramos mokiniams skyrimo ir mokėjimo tvarkos aprašo tvirtinimo“;

• Vilniaus miesto savivaldybės administracijos direktoriaus 2019 m. sausio 14 d. įsakymas Nr. 30-90/19 „Dėl mokinių nemokamam maitinimui skirtiems produktams įsigyti skiriamų lėšų dydžių nustatymo“**.**